b'\n_START_ARTICLE_\nV\xc3\xa4\xc3\xa4r\xc3\xa4py\xc3\xb6r\xc3\xa4\n_START_PARAGRAPH_\nV\xc3\xa4\xc3\xa4r\xc3\xa4py\xc3\xb6r\xc3\xa4 on joensuulainen poikkitaiteellinen kulttuuriyhdistys, joka tuottaa teatteri- ja lauluesityksi\xc3\xa4, erilaisia ohjelmia, n\xc3\xa4yttelyit\xc3\xa4 ja tapahtumia. Yhdistys on perustettu 1995._NEWLINE_V\xc3\xa4\xc3\xa4r\xc3\xa4py\xc3\xb6r\xc3\xa4n aktiivij\xc3\xa4senet eri taiteenalojen ammattilaisia ja harrastajia. Lis\xc3\xa4ksi runsas joukko vierailevia taiteilijoita osallistuu s\xc3\xa4\xc3\xa4nn\xc3\xb6llisesti V\xc3\xa4\xc3\xa4r\xc3\xa4py\xc3\xb6r\xc3\xa4n toimintaan._NEWLINE_V\xc3\xa4\xc3\xa4r\xc3\xa4py\xc3\xb6r\xc3\xa4-tuotantoja ovat olleet muun muassa kiertueella esitetty ja Joensuun kaupunginteatterissa vieraillut uutta englantilaista draamaa edustava, The Country \xe2\x80\x93 Maalla ja Kajaanin Runoviikolla esitetty Betonimyll\xc3\xa4ri-runotuotanto, V\xc3\xa4\xc3\xa4r\xc3\xa4py\xc3\xb6r\xc3\xa4n ja Joensuun kaupunginteatterin yhteistuotanto Mielipuolen P\xc3\xa4iv\xc3\xa4kirja, Ilosaaressa lapsille tehty teatteriseikkailu Lystsaaren Mahtikisa ja Tuula-Liina Variksen k\xc3\xa4sikirjoittama n\xc3\xa4ytelm\xc3\xa4 Maan p\xc3\xa4\xc3\xa4ll\xc3\xa4 paikka yksi on. V\xc3\xa4\xc3\xa4r\xc3\xa4py\xc3\xb6r\xc3\xa4 on j\xc3\xa4rjest\xc3\xa4nyt Pakkahuoneella lapsille ja nuorille suunnattuja loma-aikaisia teatteri- ja kuvataidety\xc3\xb6pajoja vuodesta 2008. _NEWLINE_Tuhmat t\xc3\xa4dit on V\xc3\xa4\xc3\xa4r\xc3\xa4py\xc3\xb6r\xc3\xa4n laulu- ja performanssiryhm\xc3\xa4, joka on esiintynyt vuodesta 2000. _NEWLINE_Yhdistys on tuottanut muun muassa Joen y\xc3\xb6 -tapahtuman ja Salaisuuksien Saari -draamaristeilyn.  _NEWLINE_V\xc3\xa4\xc3\xa4r\xc3\xa4py\xc3\xb6r\xc3\xa4n t\xc3\xa4rke\xc3\xa4 toimitila on Joensuun Pakkahuone.'